న్యూఢిల్లీ: వచ్చే 13 ఏళ్లలో దేశవ్యాప్తంగా విద్యుత్ కార్లు విస్తరించేలా చర్యలు తీసుకుంటున్నట్లు కేంద్ర విద్యుత్ మంత్రి పీయూష్ గోయల్ ప్రకటించారు. హైబ్రీడ్ కార్లు ఇంధన వినియోగాన్ని తగ్గిస్తున్నప్పటికీ, భవిష్యత్ను దృష్టిలో ఉంచుకుని విద్యుత్ వాహనాలను ప్రోత్సహించాలని నిర్ణయించినట్లు ఆయన వెల్లడించారు. అయితే 2030 నాటికి దేశమంతా విద్యుత్ కార్ల విస్తరణ కోసం, ఇప్పుడున్న పెట్రోల్, డీజిల్ కార్ల తొలగింపు అంత సులభం కాదని, ఇది కాస్త సమయంతో కూడుకున్నదని పేర్కొన్నారు. ఈ క్రమంలోనే విద్యుత్ వాహనాలకు తగిన ప్రోత్సాహం అందించే విషయంపై విధివిధానాలు ఖరారు చేస్తున్నట్లు మంగళవారం ఢిల్లీలో విలేకరుల సమావేశంలో గోయల్ చెప్పారు. హైబ్రీడ్ కార్ల వల్ల ఇంధన వినియోగం తగ్గిందని, అయినప్పటికీ భవిష్యత్తు మొత్తం విద్యుత్ రంగానిదే అని స్పష్టం చేశారు. అందుకే విద్యుత్ కార్ల విస్తరణకు అత్యధిక ప్రాధాన్యం ఇస్తున్నట్లు కేంద్ర మంత్రి వివరించారు.
newdhilly: vache 13 ellalo desavyaaptamgaa vidyut kaarlu vistarinchelaa charyalu teesukuntunnatlu kendra vidyut mantri piyush goyal prakatinchaaru. hibread kaarlu indhana viniyogaanni taggistunnappatiki, bhavishyatnu drushtilo unchukuni vidyut vaahanaalanu prothsahinchaalani nirnayinchinatlu aayana velladinchaaru. ayithe 2030 naatiki deshamanta vidyut kaarla vistarana kosam, ippudunna petrol, deasil kaarla tolagimpu anta sulabham kaadani, idhi kaasta samayamtho koodukunnadani perkonnaru. ee kramamlone vidyut vaahanaalaku tagina prothsaaham andinche vishayampai vidhividhaanaalu khararu chestunnatlu mangalavaaram dhilleelo vilekarula samavesamlo goyal cheppaaru. hibread kaarla valla indhana viniyogam taggindani, ayinappatiki bhavishyattu mottam vidyut rangaanide ani spashtam chesaru. anduke vidyut kaarla vistaranaku atyadhika praadhaanyam istunnatlu kendra mantri vivarinchaaru.